Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 250/15/6609	Rimavská Sobota, 27.5.2015
EEČ : 2-49-46-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov.

Rozhodol: 	prokurátorka Okresnej prokuratúry Rimavská Sobota
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: XXXXX
od 01.01.2014 do 15.05.2015 v obci XXXXX XXXXX, Slovenská republika a všade inde, kde sa zdržiaval si neplnil pravidelne a v plnej výške svoju zákonnú vyživovaciu povinnosť, ktorá mu vyplýva z § 62 odsek 3 a nasl. Zákona o rodine číslo 36/2005 Zbierky zákonov, ktorá mu vyplýva zo Zákona číslo 601/2003 Zbierky zákonov o životnom minime a  ktorá mu bola uložená rozsudkom Okresného súdu XXXXX spisovej značky XXXXX z 04.05.2009, právoplatným a vykonateľným 29.05.2009 a to prispievať výživným na svoje dve maloleté deti XXXXX, nar. XXXXX v XXXXX a XXXXX, nar. XXXXX v XXXXX, sumou vo výške po 30 % zo sumy životného minima pre každé nezaopatrené, neplnoleté dieťa mesačne, vždy do prvého dňa toho ktorého mesiaca vopred do rúk matky detí XXXXX, nar. XXXXX v XXXXX, trvalým bydliskom XXXXX, XXXXX, prechodným bydliskom XXXXX XXXXX čo predstavovalo od 01.01.2014 až doposiaľ sumu vo výške po 27,13 € mesačne na každé dieťa, aj napriek tomu, že za uvedené obdobie pracoval a stále pracuje ako pastier v XXXXX XXXXX, čím mu vznikol na bežnom zameškanom výživnom do 15.05.2015 dlh pre matku detí XXXXX vo výške 759,64 €.

lebo zanikla trestnosť činu.

Odôvodnenie:
Poverený príslušník Obvodného oddelenia Policajného zboru XXXXX uznesením spisovej značky ORP-321/RS-RS-2015 z 04.05.2015 podľa § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku vzniesol obvinenie XXXXX, za prečin zanedbania povinnej výživy podľa § 207 odsek 1 Trestného zákona, na tom skutkovom základe, ako je to uvedené vo výrokovej časti tohto uznesenia. 

Dňa 26.05.2015 bol na tunajšiu prokuratúru predložený vyšetrovací spis na vec sa vzťahujúci, spolu s návrhom povereného príslušníka Policajného zboru na zastavenie trestného stíhania obvineného XXXXX podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86 odsek 1 písmeno a) Trestného zákona, za prečin zanedbania povinnej výživy podľa § 207 odsek 1 Trestného zákona.

Preskúmaním spisového materiálu ako aj citovaného návrhu povereného príslušníka som zistila, že tento je dôvodný. 
		
Obvinený XXXXX pred povereným príslušníkom PZ 13.05.2015 uviedol, že pracuje ako pastier vo Vyšnej Káloši a je pravdou, že neplatil riadne výživné na svoje dve deti. Dozvedel sa, že bývalá manželka chodí do roboty a na úrade mu povedali, že vtedy ona nemá nárok na výživné a preto výživné prestal platiť. Dlžnú sumu na výživnom sa bude snažiť čo najskôr vyplatiť. 

V spisovom materiáli sa nachádza overená fotokópia ústrižku, z ktorého je zrejmé, že obvinený XXXXX na pošte v XXXXX pod podacím číslom 107 15.05.2015 vyplatil výživné vo výške 760,-- € matke detí XXXXX. 

Do vyšetrovacieho spisu bol v priebehu vyšetrovania zabezpečený rozsudok Okresného súdu XXXXX spisovej značky XXXXX z 04.05.2009, právoplatný a vykonateľný 29.05.2009, ktorým bol XXXXX súdom zaviazaný  prispievať výživným na svoje dve maloleté deti XXXXX, nar. XXXXX v XXXXX a XXXXX, nar. XXXXX v XXXXX, sumou vo výške po 30 % zo sumy životného minima pre každé nezaopatrené, neplnoleté dieťa mesačne, vždy do prvého dňa toho ktorého mesiaca vopred do rúk matky detí XXXXX, nar. XXXXX v XXXXX, trvalým bydliskom XXXXX, XXXXX, prechodným bydliskom XXXXX

Svedkyňa a zároveň poškodená XXXXX vo svojich výpovediach z 13.05.2015 a z 19.05.2015 vypovedala, že otec dvoch detí XXXXX XXXXX má súdom platiť výživné na tieto deti do jej rúk, vždy do prvého dňa toho ktorého mesiaca. Menovaný si vyživovaciu povinnosť neplnil od začiatku roku 2014 až doposiaľ a teda vrátane mesiaca máj 2015 mu vznikol dlh na výživnom vo výške 759,64 €. O deti nejaví záujem, nestretáva sa s nimi. Deti chodia do školy, núdzou netrpia, lebo matka sa o ne riadne stará. O náhradné výživné nepožiadala. Vo svojej výpovedi z 19.05.2015 XXXXX potvrdila, že šekom prevzala výživné vo výške 760,-- €, teda celý dlh na zameškanom výživnom, ktorý vznikol otcovi detí XXXXX od 01.01.2014 až doposiaľ. 

Vo vyšetrovacom spise sa nachádzajú ústrižky o zaplatení výživného obvineným XXXXX matke detí XXXXX, rodné listy detí, ako aj správy z ÚPSVaR Rimavská Sobota, pracovisko Bátka na obvineného a ďalšie listinné dôkazy. 

Podľa § 207 odsek 1 Trestného zákona sa prečinu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu. 

Podľa § 86 odsek 1 písmeno a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

Vzhľadom k vyššie uvedeným skutočnostiam, keďže si obvinený XXXXX od 01.01.2014 do 15.05.2015 splnil svoju vyživovaciu povinnosť v plnej výške a uhradil zameškané výživné za dané obdobie matke detí XXXXX a nakoľko o ich maloleté deti XXXXX a XXXXX bolo riadne postarané zo strany ich matky a tieto núdzou netrpeli, som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do troch dní od jeho oznámenia u prokurátorky Okresnej prokuratúry Rimavská Sobota. O sťažnosti rozhodne prokurátor Krajskej prokuratúry Banská Bystrica. Sťažnosť má odkladný účinok.

JUDr. Renáta Vavráková
prokurátorka